A jelszóválasztást a mai világban nem lehet (nem is szabad) félvállról venni. Hiszen, ha nem kellően erős a jelszavad, akkor illetéktelen személyek (pl. hackerek) könnyedén fel tudják törni a fiókodat. Ezért lehetőleg olyan jelszót válassz, ami legalább 8 karakterből áll, és vegyesen tartalmaz kis- és nagybetűket, számokat, valamint az operátor által engedélyezett speciális karaktereket is. Természetesen az is fontos, hogy az adott jelszót meg tudd jegyezni, mivel, ha elfelejted, használnod kell a jelszó-emlékeztető funkciót.